劉應麒

劉應麒（），字道徵，號芝陽，江西饒州府鄱陽縣人，民籍，明朝政治人物。

 生平 
嘉靖四十三年（1564年）甲子科江西鄉試第四十五名舉人。隆慶二年（1568年）中式戊辰科會試第二百九十六名，三甲第二十二名進士。改翰林院庶吉士，四年授礼部儀制司主事，六年（1572年）升祠祭司员外郎、精膳司郎中，万历三年（1575年）调祠祭司郎中，再调儀制司，八年二月升廣東提学副使，九年五月以疾乞休。居家三年後，十一年四月起任广西督学副使，十三年闰九月升四川参政，十六年十月升湖广按察使，十八年四月升浙江右布政使，转左布政，升都察院右佥都御史、巡抚应天，二十年十一月乞求回籍养亲。二十五年八月起都察院右佥都御史、巡抚湖广，因父亲去世未赴任。三十二年七月起南京大理寺卿，三十四年十二月以母亲年九十，乞辞官终养。再起工部左侍郎，以母去世丁忧未任。四十年五月再推任兵部左侍郎，詔命剛下達就于七月去世《江西通志》：刘应麒字道徵，鄱阳人。隆庆进士，授礼部主事。富宗人重赀求继亲藩，应麒执不可，当事者衔之，出为督学广东。㑹沙汰例起，应麒格不行，以疾告致仕。三载起广西督学，升四川叅政，迁湖广臬长、浙江左右辖，升应天廵抚，遂乞终养。起南大理卿，再起工部侍郎，俱未赴。转兵部侍郎，命下先旬日卒。应麒居官贞亮，公忠有大节，所至以清名。《明神宗显皇帝实录卷之四百九十七》：萬曆四十年七月甲辰，原任应天巡抚刘应麒卒。应麒江西鄱阳人，成隆庆二年进士，改庶吉士，授礼部主事，历广东提学副使，至右佥都御史巡抚应天。疏革吴中势豪包揽之弊，夙逋一清。以侍餋归，荐起湖广巡抚，值父忧。寻起大理卿，升工部左侍郎，再以母养陈情，母卒，屡推改兵部，皆未任。故事四品未经考满不得给祭葬，以礼部言应麒三起贰卿，被命已久，又奉旨终养，宜与初升未任者有间，遂比终餋同见任例赐祭葬。万历四十二年十一月己酉朔，赐故应天巡抚升兵部右侍郎刘应麒祭一坛，减半造葬。。

 家族 
曾祖劉山；祖父劉文桂；父劉濟眾，母蕭氏。具庆下。

参考文献

Category:劉姓
Category:鄱阳人
Category:明朝庶吉士
Category:明朝礼部主事
Category:明朝礼部员外郎
Category:明朝礼部郎中
Category:明朝广东按察司副使
Category:明朝广西按察司副使
Category:明朝四川布政使司参政
Category:明朝湖广按察使
Category:明朝浙江布政使
Category:明朝應天巡撫
Category:明朝湖廣巡撫
Category:明朝南京大理寺卿
Category:明朝兵部左侍郎